Boris II Bugarski
Boris II (bugarski Борис II) (o. 931 – 977) bio je car Bugara (969 – 977). Njegovi roditelji su bili car Bugara, Petar I Bugarski (Petar Sveti) i njegova supruga Irena Lekapene (kći grčkog plemića Kristofora Lakapena). Borisov mlađi brat bio je Roman Bugarski. Kao dijete, Boris je posjetio Konstantinopolj s majkom, a 968, ponovo je otišao tamo, kako bi se dogovorilo primirje između Bugarskog i Bizantijskog Carstva, te je tako postao "talac". Godine 969, Borisov otac je abdicirao nakon šta je kijevski knez Svjatoslav I porazio Bugare, te je Borisu bilo dopušteno vratiti se u Bugarsku, šta je i učinio, naslijedivši oca, ali je morao poniziti se pred Svjatoslavom, postavši njegov "sluga". Godine 970, bizantijski car Ivan I Cimisk zarobio je Borisa nakon šta je izvršio invaziju na Bugarsku, dok ga je sljedeće godine u javnoj ceremoniji lišio naslova cara Bugara. Grci su zadobili kontrolu nad Trakijom, ali nisu imali vlast nad zapadnim dijelovima Bugarske, gdje je jačao "pokret oslobođenja" koji je vodio plemić Samuilo sa svojom braćom, a koji je bizantijski car smatrao pobunom. Boris i njegov brat uspjeli su pobjeći iz Konstantinopolja 977, ali je Borisa na granici s Bugarskom ubio bugarski vojnik koji ga je zbog odjeće zamijenio za Grka, dok je Borisov brat Roman bio prepoznat te je postao car.